als_Latn dik_Latn sag_Latn
Felipe Avenati, kështu quhet sulmuesi uruguaian që pritet të veshë fanellën e Partizanit, sikurse shkruan Panorama Sport në numrin e sotshëm.
Sulmuesi 24-vjeçar është pjesë e Ternanës në Serinë B, ku sezonin që sapo u mbyll ka arritur të shënojë 12 gola, duke qenë shënuesi më i mirë i skuadrës së tij që i shpëtoi rënie nga kategoria.
Uruguaiani luan prej katër sezonesh në Itali dhe ky i fundit ka qenë sezoni më i mirë për të. Avenati është 1.96 metra i gjatë, çka e bën atë mjaft të fortë në luftën në ajër, por nga ana tjetër zotëron edhe cilësi të mira teknike.
Për sulmuesin para dy vitesh kishte shumë interes edhe nga Anglia, madje asokohe u raportua në media se Lids Junajtid ishte gati të ofronte 3 milion sterlina për të përfituar shërbimet e uruguaianit. Gjithashtu për të interesoheshin edhe Aston Vila dhe Kaljari.
als_Latn als_Latn als_Latn als_Latn